b'\n_START_ARTICLE_\nGold Beach\n_START_SECTION_\nLands\xc3\xa6tningen\n_START_PARAGRAPH_\nLands\xc3\xa6tningen ved Gold Beach blev indledt kl. 07.25. Der blev rapporteret om h\xc3\xa5rd tysk modstand i begyndelsen, men de britiske styrker br\xc3\xb8d forholdsvist hurtigt igennem de tyske linjer. Invasionen p\xc3\xa5 Gold Beach forl\xc3\xb8b med forholdsvis f\xc3\xa5 britiske tab, "kun" ca. 500 soldater omkom. Tabstallene var markant lavere end tabene ved Omaha Beach._NEWLINE_Vvd midnat den 6. juni 1944 var 24.970 britiske soldater landsat p\xc3\xa5 Gold Beach og var n\xc3\xa5et ca. 10 km ind i landet. Det lykkedes at f\xc3\xa5 kontakt med de canadiske styrker fra Juno Beach, men det lykkedes ikke at indtage vejen mellem Caen og Bayeux eller at f\xc3\xa5 kontakt med de amerikanske styrker ved Omaha Beach.'